staqsa lill- Ministru għall-Familja u Solidarjetà Soċjali: Jista' l-Ministru jinforma lill-Kamra kemm hu n-numru ta' pensjonanti f'pajjiżna li sal-aħħar ta' Ġunju 2016 kienu qed jirċievu pensjoni kontributorja kif ukoll pensjoni kontributorja (Pensjoni tas-Servizz)? Jista' jiġi indikat kemm minnhom qed jirċievu inqas minn €500 fix-xahar? Ninforma lill-Onor. Interpellant li, n-numru totali ta' pensjonanti, eskluż pensjonanti imħallsin pro-rata taħt xi ftehim bilaterali jew ir-regolamenti tal-UE tas-sigurta' soċjali, li sal-aħħar ta' Ġunju 2016 kienu qed jirċievu pensjoni kontributorja kif ukoll pensjoni kontributorja (Pensjoni tas-Servizz) huwa ta' 74,991. Minn dawn, dawk li d-dħul tagħhom mill-pensjoni jew pensjonijiet imma eskluż kull dħul ieħor li jista' jkun li għandhom, kien anqas minn €500 fix-xahar sal-aħħar ta' Ġunju 2016, kien ta' 16,356, skont it-tabella murija hawn taħt: Tip ta' Pensjoni Numru ta' Pensjonanti Pensjoni Kontributorja Pensjoni Kontributorja (Pensjoni tas-Servizz) * Ibbażat fuq il-Pensjoni tas-Sigurta' Soċjali biss Huwa importanti li tali statistika ma tiġix interpretata strettament f'termini taċ-ċifri mogħtija. Fil-każ tal-persuni tas-7,194 ikkwotati fuq li għandhom pensjoni tas-servizz aktarx li dawn, meta tgħodd iż-żewġ pensjonijiet tagħhom, jaqbżu sew il­€500 fix-xahar. L-istatistika pprovduta tinkludi ukoll każijiet fejn koppja miżżewġa, bejniethom ikollhom aktar minn €500 fix-xahar, iżda statistikament ikunu qegħdin jidhru bħala żewġ persuni individwali b'pensjoni ta' anqas minn €500 fix-xahar. Iċ-ċifra mgħotija tinkludi ukoll nisa (jew ukoll irġiel f'xi każi) fejn żwieġhom (jew marthom) għandhom pensjoni li hi ogħla minn €500 fix-xahar u allura anke f'dawn il-każijiet, bejniethom ikollhom ħafna aktar minn €500 fix-xahar, iżda statistikament wieħed jew waħda mill-koppja ikunu qed jidhru bħala persuna individwali b'pensjoni ta' anqas minn €500 fix-xahar.
ANZJANI LI KIENU QED JIRĊIEVU PENSJONI KONTRIBUTORJA KIF UKOLL PENSJONI KONTRIBUTORJA (PENSJONI TAS-SERVIZZ).